**Obec Ochodnica, Ochodnica 121, 023 35 Ochodnica**

v súlade s § 9aa ods.1 zákona č. 138/1991 Zb. o majetku obcí v znení neskorších predpisov a Zásad hospodárenia a nakladania s majetkom obce Ochodnica zverejňuje zámer prenajať dočasne nevyužitý majetok vo vlastníctve obce formou

**priameho prenájmu**

**nebytové priestory**

nachádzajúce sa v objekte v Ochodnici s.č. 347, ktorý je postavený na parcele CKN 1829 k.ú. Ochodnica, obec Ochodnica, okres Kysucké Nové Mesto, zapísanej na liste vlastníctva č. 822:

Vrchné poschodie objektu prvá miestnosť – 16,00 m2

tretia miestnosť – 25,00 m2

štvrtá miestnosť – 12,00 m2

Nebytový priestor je vhodný na kancelárske a skladové priestory.  
Minimálna cena za prenájom nebytových priestorov činí 30,00 €/m²/rok s DPH.

V cene prenájmu nie je zahrnutá spotreba elektriny, vykurovanie, vodné, stočné, odvoz odpadu.

Doba nájmu sa určuje na 4 roky.

Uchádzač predloží ponuku na adresu: Obec Ochodnica, Ochodnica 121, 023 35 Ochodnica v uzatvorenej obálke zabezpečenej proti náhodnému otvoreniu s uvedením spiatočnej adresy uchádzača a zreteľne označenej heslom:

***„Prenájom nebytových priestorov - NEOTVÁRAŤ“***

Lehota na doručovanie cenových ponúk: **do 09.06.2025 do 13.00 h** (rozhodujúci je dátum doručenia ponuky na adresu doručovania ponúk, nie dátum poštovej pečiatky)

Vyhodnotenie sa uskutoční dňa 11.06.2025 o 16.00 h v kancelárii starostu obce, Obecný úrad Ochodnica, Ochodnica 121, 023 35 Ochodnica, prostredníctvom komisie, ktorú menuje starosta obce (najmenej traja členovia), pričom členovia komisie sú poslanci OZ príp. zamestnanci obce.

Výsledky konania priameho prenájmu budú zverejnené na webovom sídle obce.

Platby za používanie sociálnych zariadení pre nájomcov nebytových priestorov bude stanovená mimo pravidelnej ceny za nájom nebytových priestorov v nájomnej zmluve.

Cenová ponuka, t.j. cena, ktorú je uchádzač o prenájom ochotný platiť ako nájomné za prenájom nebytových priestorov, musí byť navrhnutá a vyjadrená ako finančná čiastka v EUR/m2/rok.

Uchádzači o prenájom vyššie uvedených nebytových priestorov v prihláške musia uviesť svoje identifikačné údaje, (obchodné meno, sídlo, IČO), svoj návrh ceny nájmu, účel nájmu, dobu nájmu. Cenová ponuka musí ďalej obsahovať prihlášku, prílohu č.1 a prílohu č.2 tohto zámeru.

Do procesu hodnotenia bude zahrnutá len tá ponuka, ktorá bola predložená v stanovenej lehote a ktorej obsah zodpovedá uverejnenému rozsahu tohto zámeru.

Vyhodnotenie cenových ponúk – stanovenie poradia sa bude vyhodnocovať podľa hodnotiaceho kritéria, výška nájomného, prijateľnosť využitia predmetu nájmu hľadiska záujmov vyhlasovateľa.

V prípade rovnosti viacerých ponúk rozhodujúcim kritériom pre určenie poradia doručených ponúk bude dátum a čas doručenia ponuky na adresu určenú ako adresu pre doručovanie ponúk.

Úspešným bude ten uchádzač, ktorého ponuka sa po vyhodnotení, umiestni na prvom mieste. S týmto uchádzačom bude uzatvorená zmluva o nájme nebytových priestorov, ktoré sú predmetom tohto zámeru.

V prípade, že sa uchádzač, ktorého ponuka sa umiestnila na prvom mieste rozhodne neuzatvoriť zmluvu o prenájme nebytových priestorov, ktoré sú predmetom tohto zámeru, bude prenájom ponúknutý uchádzačovi, ktorého ponuka sa umiestnila na druhom mieste.

Obec Ochodnica si vyhradzuje právo určiť právnu formu realizácie priameho nájmu nájomnou zmluvou. Uchádzač sa zaväzuje akceptovať zmluvné podmienky uvedené v nájomnej zmluve (najmä označenie zmluvných strán, predmet nájmu, účel nájmu, výška a splatnosť nájomného, úhradu za poskytované služby spojené s nájmom, doba nájmu, práva a povinnosti zmluvných strán, skončenie nájmu). Vyhlasovateľ si vyhradzuje právo jednostranne zvýšiť nájomné z dôvodu rastu spotrebiteľských cien (inflácie) vo výške zodpovedajúceho indexu rastu spotrebiteľských cien za uplynulý kalendárny rok, na základe každoročného vyhlásenia Štatistického úradu SR.

Uchádzači, ktorí predložia ponuky v súlade s týmto zámerom, nemajú nárok na náhradu nákladov spojených s účasťou na zverejnenom priamom prenájme majetku obce.

Prenájom nebytových priestorov úspešnému uchádzačovi podlieha následne schváleniu Obecným zastupiteľstvom obce Ochodnica.

Obec Ochodnica si vyhradzuje právo zmeniť podmienky priameho prenájmu, odmietnuť všetky predložené cenové ponuky, prípadne priamy prenájom zrušiť.

Doplňujúce informácie o prenájme nebytových priestorov poskytne obecný úrad v Ochodnici, kontaktná osoba starosta obce Radoslav Ďuroška, tel. č. +421 907 886 944, email: [obec@ochodnica.sk](mailto:obec@ochodnica.sk).

**PRIHLÁŠKA**

**na priamy prenájom nebytových priestorov**

Fyzická osoba

Nepodnikateľský subjekt:

Meno a priezvisko, titul žiadateľa: .....................................................

Dátum narodenia: ..................................................................................

Trvalé bydlisko žiadateľa: .....................................................................

Tel. kontakt, e-mail: ...............................................................................

Podnikateľský subjekt :

Obchodné meno žiadateľa: .....................................................

IČO: .................................

Miesto podnikania: ................................................................................

Tel. kontakt, e-mail: ...............................................................................

Právnická osoba

Obchodné meno: ...................................................................................

IČO: .................................

Sídlo: .....................................................................................................

Osoba oprávnená konať v mene subjektu: ............................................

Tel. kontakt, e-mail: ...............................................................................

**Určenie nebytového priestoru**

................................................................................................................................................

**Účel využitia nebytových priestorov**

.................................................................................................................................................

**Navrhovaná výška nájmu nebytových priestorov**

................. Eur / mesačne

**Doba nájmu :**

Súhlasím s podmienkami uverejnenými v priamom prenájme nebytových priestorov.

Zároveň vyhlasujem, že mám voči obci a jej organizačným zložkám vyrovnané všetky záväzky.

V .................................. dňa .................................

Podpis uchádzača: ..................................................

*Príloha č. 1 – FO*

***ČESTNÉ VYHLÁSENIE***

***Fyzická osoba***

*Identifikačné údaje uchádzača:*

*.....................................................................*

*.....................................................................*

*.....................................................................*

*.....................................................................*

***čestne prehlasujem***

že nie som osobou uvedenou v § 9a ods. 13zákona č. 138/1991 Zb. o majetku obcí v znení neskorších predpisov, ktorá je v obci Ochodnica:

1. starostom obce,
2. poslancom obecného zastupiteľstva,
3. štatutárnym orgánom alebo členom štatutárneho orgánu právnickej osoby zriadenej alebo založenej obcou,
4. prednostom obecného úradu,
5. zamestnancom obce,
6. hlavným kontrolórom obce,
7. blízkou osobou osôb uvedených v písmenách a) až f).\*

Zároveň vyhlasujem, že uvedené údaje sú pravdivé a úplné. Toto čestné vyhlásenie predkladám ako súčasť cenovej ponuky na priamy prenájom nehnuteľného majetku obce Ochodnica.

V .................................. dňa .................................

Podpis: ..................................................

\*

§ 116 Občianskeho zákonníka

Blízkou osobou je príbuzný v priamom rade, súrodenec a manžel, iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.

*Príloha č. 1 - PO*

***ČESTNÉ VYHLÁSENIE***

***Právnická osoba***

*Identifikačné údaje uchádzača:*

*.....................................................................*

*.....................................................................*

*.....................................................................*

*.....................................................................*

*ako štatutárny orgán spoločnosti*

*.....................................................................*

*so sídlom v ..................................................*

*IČO: ..................................*

*DIČ: ..................................*

***čestne prehlasujem***

že zakladateľom, vlastníkom obchodného podielu, štatutárnym orgánom alebo členom štatutárneho orgánu, členom riadiaceho, výkonného alebo dozorného orgánu právnickej osoby, ktorej som konateľom

(predsedom predstavenstva)

nie je osoba uvedená v § 9a ods. 13 zákona č. 138/1991 Zb. o majetku obcí v znení neskorších predpisov, ktorá je v obci Ochodnica:

1. starostom obce,
2. poslancom obecného zastupiteľstva,
3. štatutárnym orgánom alebo členom štatutárneho orgánu právnickej osoby zriadenej alebo založenej obcou,
4. prednostom obecného úradu,
5. zamestnancom obce,
6. hlavným kontrolórom obce,
7. blízkou osobou osôb uvedených v písmenách a) až f).\*

Zároveň vyhlasujem, že uvedené údaje sú pravdivé a úplné. Toto čestné vyhlásenie predkladám ako súčasť cenovej ponuky na priamy prenájom nehnuteľného majetku obce Ochodnica.

V .................................. dňa .................................

Podpis: ..................................................

\* § 116 Občianskeho zákonníka

Blízkou osobou je príbuzný v priamom rade, súrodenec a manžel, iné osoby v pomere rodinnom alebo obdobnom sa pokladajú za osoby sebe navzájom blízke, ak by ujmu, ktorú utrpela jedna z nich, druhá dôvodne pociťovala ako vlastnú ujmu.

*Príloha č. 2*

**Písomný súhlas**

Meno a priezvisko, titul: ..............................................., nar.: ........................., trvale bytom: .............................................................................................. ako dotknutá osoba v zmysle zákona č. 18/2018 Z. z. o ochrane osobných údajov a o zmene a doplnení niektorých zákonov týmto slobodne dávam výslovný a zrozumiteľný prejav vôle, ktorým vedome vyjadrujem súhlas so spracovávaním svojich osobných údajov vyhlasovateľovi **Obec Ochodnica, Ochodnica č. 121, 023 35 Ochodnica, IČO: 00314153 na** **účely zabezpečenia úkonov spojených so zámerom prenájmu nebytových priestorov a následným uzavretím nájomnej zmluvy** a tov rozsahu údajov uvedených v prihláške na priamy prenájom nebytových priestorov.

Súhlas udeľujem po dobu archivácie určenej osobitnými právnymi predpismi. Tento súhlas je možné odvolať v prípade porušovania mojich práv a slobôd v zmysle zákona o ochrane osobných údajov.

Zároveň vyhlasujem, že poskytnuté osobné údaje sú pravdivé a aktuálne.

V ................................. dňa .....................

Podpis: ..................................................